PROPOZÍCIE
     12. ročníka bežeckých pretekov
                                  V HORSKOM PARKU
						Milá Míľa sú verejné bežecké preteky pre 	všetkých, ktorí majú radi beh a prírodu. Poskytujú každému záujemcovi príležitosť v pohode si zašportovať v nádhernom prostredí chráneného areálu Horský park v centre Bratislavy. Intervalový spôsob
						štartu umožňuje trénovaným bežcom vychutnať si pocit
víťazstva a na druhej strane nevystavuje začínajúcich alebo rekreačných bežcov stresu z pretekárskeho napätia.
Týmito pretekmi by sme chceli zväčšiť okruh priaznivcov aktívneho behu, ochrancov Horského parku a prírody vôbec. 

Dátum:           Nedeľa, 13. mája 2007

Miesto:           Horáreň Horský park, Lesná 1, Bratislava (zhromaždisko, štart, cieľ)

Usporiadateľ: TJ Rapid Bratislava, oddiel orientačného behu, www.tjrapid.sk,
		   Hrachová 4, 821 05 Bratislava a
   Nadácia Horský park, Majakovského 13, 811 04 Bratislava
		   v spolupráci s Magistrátom hlavného mesta SR Bratislavy
		   s povolením Krajského úradu životného prostredia.

Prihlášky:	- e-mailom= formanko@t-zones.sk
- priamo na zhromaždisku, pri prezentácii, najneskôr 30 minút pred štartom     
	  príslušnej kategórie
	- veľmi obmedzene infotelefón 0903 514 492

Prezentácia:  Od 8,30 do doby 30 minút pred štartom príslušnej kategórie

Spôsob štartu: Štart detskej kategórie je hromadný, štart ostatných kategórií je intervalový.

Štartovné:     40,- Sk deti a žiaci,    90,- Sk dorastenci/ky, juniori/ky, muži, ženy

Ceny:  
- Vecnými cenami budú odmenení prví traja v každej  kategórii. 
- Víťaz kat. do 39 rokov a víťazska kat. do 34 rokov získajú Pohár primátora Bratislavy   
  pána Andreja Ďurkovského.
- Víťazi pretekov šprintu do schodov v mužskej a ženskej kategórii získajú Pohár starostu   
  m.č. Staré mesto pána Andreja Petreka
- Víťaz kat. do 49 rokov a víťazska kat. nad 35 rokov získajú Pohár Nadácie Horský park. 

Lekárska prehliadka: Odporúčame ju štartujúcim. Každý štartuje na vlastné nebezpečenstvo.

Osobitné upozornenia:
-	Preteká sa v chránenom areáli Horský park, v území s vysokým - štvrtým stupňom
     ochrany prírody.
-	Nesmie sa pretekať v tretrách a v obuvi so štupľami alebo kovovými hrotmi.
-	Bežať sa smie iba po vyznačených cestičkách. 
     -	Preteká sa za každého počasia, bude možnosť prezlečenia sa a uschovania šiat.

Kategórie:						  štart		trať	       rekordné časy

* deti do 6 rokov  (ročník 2001 a mladší)     	 10.00     	   660 m           	3:07
* žiaci, žiačky do 10 r (ročník 1997 a ml.)           10.20          	 1570 m          	5:15
* žiaci, žiačky do 15 r (ročník 1992 a ml.)           		 1570 m          	4:33 
* juniorky do 19 r (ročník 1988 a mladšie)           		 3140 m         	10:46
* ženy do 34 r (ročník 1973 a mladšie)				 3140 m         	10:35
* ženy nad 35 r (ročník 1972 a staršie)				 3140 m         	12:29
* juniori do 19 r (ročník 1988 a mladší)		  11.50	 4710 m         	14.29
* muži do 39 r (ročník 1968 a mladší)			  	 4710 m         	13:15
* muži do 49 r (ročník 1958 a mladší)				 4710 m         	14:18
* muži do 59 r (ročník 1948 a mladší)				 4710 m         	15:52
* muži nad 60 r (ročník 1947 a starší)		  	 	 4710 m         	17:41

ŠPRINT DO SCHODOV,   242 schodov,  38 m  prevýšenie

* muži ľubovoľného veku				 13.00   		      	0:35,7 
								            
* ženy ľubovoľného veku				 13.00			                  0:49,8

Štart je zmiešaný, intervalový po 30. sekundách.
	                  
Pozn.: podčiarknutý čas je rekordom trate.

Funkcionári pretekov: 	riaditeľ pretekov:	Dušan Formanko
				hlavný rozhodca:	Ing.Milan Mazúr
				zdravotné zabezpečenie: Slovenský červený kríž

Protesty: 	Podávajú sa hlavnému rozhodcovi s vkladom 200 Sk do 30 minút od ukončenia pretekov v príslušnej kategórii.

Spojenie MHD:
-	Viacerými linkami MHD
-	Pešo z hlavnej železničnej stanice na križovatku ulíc Šancová -  Štefániková a odtiaľ
     Hlbokou cestou, Nekrasovovou ulicou  cca 13 minút k horárni Lesná 1.
     -    Pešo od jediného nadchodu nad Brnianskou ulicou po Gorazdovej a Lesnej ulici cca    
     10 minút k horárni.
     -    Trolejbusom č.207 alebo č.203 po Mudroňovej ulici až na začiatok Búdkovej cesty.          
     Odtiaľ peši po Majakovského uličke a schodoch cca 10 minút k horárni.

Príjazd autom:
-	Ku kostolu Kalvária, a odtiaľ po Nekrasovovej ulici cca 200 m k horárni.
     Pri horárni bude obmedzená možnosť parkovania po okrajoch uličiek  Nekrasovova,      
     Lesná a Novosvetská.